15/09/2020 | Administración LocalMunicipal
A Coruña
Alcaldía
Decreto adaptación atribuciones á reestructuracion Áreas de xestión política no Decreto 5749/2020

A Alcaldía-Presidencia, con datas 8 e 9 de setembro de 2020, ditou os Decretos 5863/2020 e 5894/2020 que modifica o anterior, resultando o seguinte tenor literal: A Alcaldía con data 26 de xuño de 2019 ditou o Decreto 3846/2019 (BOP nº 124 do 3 de xullo de 2019), no que se nomearon membros da Xunta de Goberno Local e Tenentes de Alcaldesa, estableceuse o réxime de sesións da Xunta de Goberno Local e establecéronse ás áreas de goberno delegadas e a conseguinte relación xerárquica e de dependencia cos servizos municipais, así como as delegacións xenéricas e específicas nas distintas Áreas. O Decreto 3846/2019 foi complementado ou modificado: polo Decreto 4851/2019 de 20 de agosto (BOP nº 161 do 27 de agosto de 2019) para revogar as atribucións delegadas no concelleiro titular da Área de Urbanismo, Vivenda, Infraestruturas e Mobilidade en materia de tráfico incluída a potestade sancionadora en materia de tráfico e seguridade viaria, modificado polo Decreto 5978/2019 (BOP nº 199 do 18 de outubro de 2019); polo Decreto 5227/2019 do 12 de setembro (BOP nº 199 do 18 de outubro de 2019) para delegar funcións da Alcaldesa na xestión de EidusCoruña; polo Decreto 5288/2019 do 16 de setembro (BOP nº 199 do 18 de outubro de 2019) para cambiar o horario das sesións ordinarias da Xunta de Goberno Local; polo Decreto 6791/2019 do 12 de novembro (BOP nº 234 do 10 de decembro de 2019) para asignar as facultades relativas ás Escolas Infantís e adscribir os inmobles nos que se encontran á Concellería delegada de Educación en lugar da Concellería de Igualdade, Benestar Social e Participación; polo Decreto 8161/2019 do 26 de decembro (BOP nº 6 do 10 de xaneiro de 2020) polo que se nomean máis concelleiras-secretarias suplentes da Xunta de Goberno Local e polo Decreto 5749/2020 do 1 de setembro polo que noméase un novo membro da Xunta de Goberno Local e procédese á reestruturación das distintas Áreas para acadar unha mellor xestión dos intereses públicos municipais. Na vindeira sesión ordinaria da Xunta de Goberno Local procederase a adaptar o acordo de delegación de atribucións da Xunta de Goberno Local nos concelleiros e concelleiras titulares das distintas Áreas de goberno á reestruturación acordada o pasado 1 de setembro, modificando as delegacións específicas que tiña a Área ata a data responsable de Cultura e acomodando as atribucións delegadas na Área de Economía, Facenda e Réxime Interior para os actos de xestión económica e de contratación que corresponden á Área de Alcaldía, á asunción de Cultura, Bibliotecas e Museos Científicos por parte da Alcaldía, que recomendan que esas atribucións se conserven na Área de Alcaldía descendendo a súa responsabilidade ao nivel executivo, ao Coordinador xeral municipal. Xa que logo, en coherencia co anterior corresponde tamén facer os oportunos axustes nas atribucións específicas delegadas pola Alcaldesa no Decreto 3846/2019 e 3847/2019. En consecuencia, en uso das atribucións legalmente conferidas a esta Alcaldía nos artigos 124.4 b), e) e k), da Lei 7/1985 de 2 de abril, PRIMEIRO.- Modificar os parágrafos c) e d) do apartado Terceiro do Decreto 3847/2019 do 26 de xuño, engadindo en ámbolos dous o seguinte: SEGUNDO.- Dar conta do presente Decreto á Xunta de Goberno Local e ao Pleno da Corporación na primeira sesión ordinaria que se celebre. Publicar o presente Decreto no Boletín Oficial da Provincia. TERCEIRO.- Demorar a eficacia das delegacións incluídas no presente Decreto ata a súa publicación no Boletín Oficial da Provincia e tamén para: - actos administrativos afectados polo presente Decreto e que estiveran na data de publicación no BOP no “portafirmas” da Concellería delegada de Economía, Facenda e Réxime Interior. - actos administrativos que, formando parte dun expediente de gasto, xa foran obxecto de fiscalización pola Intervención municipal ata a data de publicación no BOP, ou ben sexan consecuencia da referido fiscalización e deban ser obxecto de resolución de discrepancia en base ao establecido no artigo 217 do Texto refundido da lei reguladora das facendas locais, aprobado por Real decreto lexislativo 2/2004, do 5 de marzo. CUARTO.- Quedan revogadas as delegacións conferidas en Decretos anteriores no que se opoñan ou contradigan ás conferidas no presente Decreto. Alcaldía da Cidade da Coruña, na data de sinatura electrónica Alcaldesa, Inés Rey García” A Coruña, a 9 de setembro de 2020 A Alcaldesa P. D. Mor Talla Emilio Adolfo Bertola Corredoira O Coordinador xeral municipal (P. D. Decreto 3847/2019)